*Lēmuma projekts*

**Par līdzekļu izdalīšanu no līdzekļiem neparedzētiem gadījumiem**

**dokumentācijas izstrādei Lukumīša ezeram**

Izskatot Alūksnes novada pašvaldības iestādes “ALJA” 07.05.2025. iesniegumu Nr.ALJA/1-7/25/8 “Par papildu līdzekļu piešķiršanu”, kas reģistrēts Alūksnes novada pašvaldības Centrālajā administrācijā 07.05.2025. ar Nr. ANP/1-42/25/1609,

ņemot vērā Alūksnes novada Attīstības programmas 2022.-2027.gadam Rīcības plāna, kas apstiprināts ar Alūksnes novada pašvaldības domes 26.05.2022. lēmumu Nr.142, U.3.3. rīcības ”Monitorēt, uzkrāt datus un apkopot informāciju par citiem identificētajiem klimata izmaiņu riskiem novadā” uzdevumu “Saglabāt un monitorēt ezeru bioloģisko daudzveidību, tai skaitā Alūksnes ezeram”,

pamatojoties uz Pašvaldību likuma 4. panta pirmās daļas 20. punktu, 10. panta pirmās daļas ievaddaļu, likuma “Par pašvaldību budžetiem” 16. panta otro daļu un 30. pantu,

1. Izdalīt no līdzekļiem neparedzētiem gadījumiem finansējumu 8 500 EUR (astoņi tūkstoši piecu simtu *euro*) apmērā Alūksnes novada pašvaldības iestādei “ALJA” dokumentācijas izstrādei Lukumīša ezeram, Mārkalnes pagastā, Alūksnes novadā, tajā skaitā:
   1. Lukumīša ezera ekspluatācijas noteikumu izstrādei 5 800 EUR (pieci tūkstoši astoņu simtu *euro*) apmērā,
   2. Lukumīša ezera hidrobūves tehniskās apsekošanas atzinuma izstrādei 2 700 EUR (divi tūkstoši septiņu simtu *euro*) apmērā.
2. Finansējumu attiecināt uz 06216 uzskaites dimensijas kodu – Alūksnes novada pašvaldības iestāde “ALJA”.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2025. gadam.
4. Lēmums stājas spēkā ar tā pieņemšanu.